Plejaadid (mütoloogia)

Plejaadid olid vanakreeka mütoloogias Atlase ja merenümfi Pleione seitse tütart. Nad olid nümfid, Artemise kaaslased ja õpetasid Bakchost, kui see veel pisike oli. Nende õed-vennad olid Hyas, hüaadid, hesperiidid ja Kalypso.

Orion jälitas neid lakkamatult, kuni Zeus halastas plejaadidele ja tõstis nad taevavõlvile tähtedeks. Kui Orion samuti tähtkujuks sai, jätkas ta taevaski plejaadide jälitamist.

Palja silmaga on näha ainult kuus tähte. Seitsmes paistab vaid neile, kellel on terav nägemine. Merope täht on nõrgem, sest ta vihastas taevaseid sellega, et abiellus surelikuga.

 Alkyone sünnitas jumal Poseidonile hulga lapsi. Eri allikates kannavad nad erinevaid nimesid, sealhulgas Hyrieus, Lykos, Hyperenor ja Aithusa;Apollodoros, Bibliotheca 3.10.1 Hyperes ja Anthas;Pausanias, Hellase kirjeldus 2.30.7 Glaukos;Athenaios, Deipnosophistai 7 ja Epopeus.Gaius Iulius Hyginus Praef. Fab. p. 11, ed. StaverenOvidius, Heroides 19.133
 Elektra oli abielus Korythosega. Jumal Zeusiga sai Elektra poeg Dardanose, kes rajas Troases Dardania linna, sai sellega troojalaste esiisaks. Tema teine poeg oli Iasion.
 Kelaino sai Poseidoniga pojad Lykose, NykteuseApollodoros, Bibliotheca, 3.10.1, Eurypylose (Eurytos) ja LykaoniSkolionid on Rhodose Apolloniose Argonautika 4.1561 juurde ning Prometheusega Lykose ja ChimaireuseTzetzes Lykophron 132 kohta.
 Maia, plejaadidest vanim, sai Zeusiga poeg Hermese. Tema järgi on nimetatud mai.
 Merope oli Korintose kuninga Sisyphose abikaasa ja Glaukose ema.
 Sterope sai Aresega poeg Oinomaose.
 Taygete sai Zeusiga poeg Lakedaimoni.

Nende järgi nimetati Plejaadideks 3. sajandil eKr Aleksandrias tegutsenud 7 tragöödiakirjanikku ja 16. sajandil Pierre de Ronsardi ümber koondunud prantsuse luuletajate rühmitustAntiigileksikon, Valgus, Tallinn, 1985, lk 435 .

Viited

Kategooria:Vanakreeka mütoloogia tegelaskujud